open-index/open-wikipedia-markdown huggingface dataset:
لإقصائيات د كاس لعالم 2022 (إفريقيا)

لفرع لإفريقي ديال لإقصائيات د كاس لعالم 2022 هيّا مجموع لماتشات تّأهيلية ل كاس لعالم 2022 ف قطر، لي لاعبينها لفراقي لأعضاء ف لكونفيديرالية د لكورة لإفريقية (كاف). هاد لفراقي تنافسو على 5 د لبلايص لمخصصة ل إفريقيا ف لمنافسة. ف 29 مارس 2022، تسالاو لإقصائيات د إفريقيا ملي تأهّلو 5 د لفراقي هوما لمغريب، تونس، سّينيݣال، لكاميرون، ؤ غانا.

## فورما

## لفراقي لمشاركة
هاد طّابلو كيليستي لفراقي لي بداو لإقصائيات من دّور لّول ؤ لي بداو من دّور تّاني، على حساب لكلاصمة د لفيفا د يوليوز 2019.

## لبلان

## دّور لّول

## دّور تّاني

## دّور تّالت
10 لفراقي لي كانو جاو لّولين ف دّور تّاني ف كلا ݣروپ، تأهلو ل دّور تّالت فين غادي يواجهو بعضياتهوم جوج ب جوج من 24 تال 29 مارس، ؤ لفراقي لخمسة رّابحين غادي يتأهلو ل كاس لعالم 2022.

### لعزلة
لعزلة ديال لماتشات لي حددات إينا فراقي غادي يلعبو معا بعضياتهوم تدارت ف 22 يناير 2022، ف دوالا، لكاميرون، معا 3 د لعشية ب تّوقيت لعالمي. زّلايف د لعزلة تحددو لفراقي ديالهوم على حساب لكلاصمة د لفيفا ديال نونبر 2021 (لكلاصمة د لفيفا د كلا فرقة مديور قدّام سميتها بين جوج قواس).

#### لماتشات ؤ نّتايج




لفراقي لي عندها ترتيب د لفيفا قل (لي جات ف زلافة 2) لعبات هيّا لّولة ف بلادها.

## لهدافين

## مصادر


تصنيف:لكورة ف إفريقيا
تصنيف:كاس لعالم 2022
تصنيف:مقالات فيها مصدر و 3000 بايت
تصنيف:لإقصائيات د كاس لعالم (إفريقيا)
محمد المنور (كاتب مسراحي)

**محمد المنور** كاتب ؤ مومتيل ؤ موخريج مسراحي مغريبي. لمسرحيات ديالو كاتعلاج قضايا ديال لحياة ليومية د لمغاربا، بحال صّحة ؤ تّعليم، لبيطالة، لهيجرة ؤ غيرها، ب أسلوب كوميدي. شارك أيضا ف بزاف د تّضاهورات تّقافية كا موخريج ؤ مومتيل ؤ مونضّيم، ؤ كا عضو ف لجان د تّحكيم ديال موسابقات.

## أعمال
* **2014**:
** : مسرحيات: هذا حالنا ؤ حنا ماليه، كترت الهم كضحك
* **2016**:
** : مسراحية كوميدية

## مصادر

تصنيف:كاتب مسراحي مغريبي
محمد المنور

**محمد المنور** (مزيود ف 1 يناير 1951 ف قلعة مݣونة، مات ف 27 غشت 2018 ف رّباط) هوّا كاتب ؤ باحت ؤ موناضيل أمازيغي مغريبي.

## حياتو ؤ لكاريير ديالو
خدا دوكتورا ف تّاريخ ؤ لحضارة ف فرانسا ف 1984، ؤ من بعد دوكتورا جاوجة ف نفس لمجال من جامعة سيدي محمد بن عبد الله ف فاس سايس ف 2011. شد شلا مناصب ف لوزارات ؤ لمؤسسات لحوكومية د لمغريب، منهوم موكلاف ب دّيراسات ف وزارة شّباب ؤ رّياضة، كاتب عام ديال لمكتب لوطني لمغريبي د سّياحة، مودير ديال نفس لمؤسسة ف فرانسا، ؤ عضو ديال لمعهد لملكي د تّقافة لأمازيغية من 2006.

## أعمال
* 
* 
* 
* 
* 
* 
* 
* 

## جوايز
* **2013**: جايزة تقديرية ديال لمعهد لملكي د تقافة لأمازيغية.
## مصادر

تصنيف:كتاتبيا مغاربا د لقرن 20
تصنيف:أكاديميين مغاربا
تصنيف:زيادة 1951
تصنيف:وفيات 2018
تصنيف:مقالات فيها مصدر و 3000 بايت
تصنيف:ناس تزادو ف قلعة مݣونة
تصنيف:ناس توفاو ف الرباط
تصنيف:كتاتبيا مغاربا د لقرن 21
محمد المنور (توضيح)

هادي صفحة د التوضيح، **محمد المنور** يقدر يكون واحد من هاد نّاس:

* محمد المنور: كاتب ؤ باحت ؤ موناضيل أمازيغي مغريبي.
* محمد المنور (كاتب مسراحي): كاتب ؤ مومتيل ؤ موخريج مسراحي مغريبي.
* محمد المنور المدني: فقيه تونسي
* محمد بن المنور بن أبي سعيد: فقيه مصري

تصنيف:صفحة توضيح
لمهدي الناسولي

**لمهدي الناسولي**، ولاّ **لمهدي ناسولي**، (تولد ف 1985 ف تارودانت) هو مغني مغريبي ديال لملحون وتاݣناويت. الناسولي شارك ف بزاف د لمهرجانات ف لعالم كامل، وغنا مع بزاف د لمغنيين معروفين منهم تيتي روبان، حمد سلطان، فاتوماطا دياوارا، هندي زهرة و ألفا بلوندي. مشهور فأنماط الموشح (الملحون) وتاغناويت. الناسولي تطوّر فنياً من بدايات محلية بسيطة حتى ولى مشارك فمهرجانات وطنية ودولية، وغنى مع فنانين معروفين بحال تيتي روبان، حمد سلطان، فاتوماطا دياوارا، هندي زهرة، وألفا بلوندي. عندو عدة ألبومات، وأغاني حقّقات شهرة كبيرة فجل المناطق الناطقة بالأمازيغية والعربية مثل الجنوب، الأطلس، وحتى فالعاصمة الرباط.

## لمسار الفني ونقاط الانطلاق
لمهدي الناسولي بدا الغناء منذ الصغر فالأحياء ديال تارودانت، مستمعاً لأساتذة الموشح وتاغناويت اللي عندهم تقليد قديم فالمناطق الجنوبية. تأثّر بموسيقى الأندلس والفن الصقلي، وتعلّم من كبار المغنين المحليين كيف يحافظ على الصوت ويطور الأداء ديالو.

فـ2008–2010 بدا كيشارك فمناسبات محلية: حفلات الزواج، المواسم الشعبية، أمسيات فالمساجد السّايات، ومعارض فالمناطق القروية. المشاركة ديالو فـمهرجانات كبرى جات من بعد، ومن أبرزها مهرجان موازين.

## الألبومات والأغاني البارزة
لمهدي الناسولي أصدَر لحد الآن ثلاثة ألبومات رسمية، كل واحد عندو الطابع ديالو:

بعض من الأغاني المفردة اللي حقّقات نجاح كبير:

- “الناس اللي بْغياتك” - “شدو الصّوت عليا” - “أصوات الليل”

## المشاركات الوطنية والدولية والتعاون مع فنانين
لمهدي الناسولي ما بقاش غير فالمشهد المحلي؛ التوسع ديالو وصل لمهرجانات كبيرة فالمغرب وخارج المغرب. مثلاً:

تعاون مع فنانين معروفين زاد من الشهرة ديالو، بحال:

- تيتي روبان: تعاونو معه فالألبومات “الضفاف” و“تازيري” - فاتوماطا دياوارا: غنى معها فحفلات دولية - هندي زهرة، ألفا بلوندي وغيرهم

## الأسلوب الفني والتقني ديال الغناء
الناسولي مَزّج ما بين التقليد والابتكار: كيحتارم قواعد الملحون القديمة وتاغناويت — بحال الميزان الصوتي، الأداء الموشّح، الطرب — لكن كيدير تجديد فالمقاطع الموسيقية، التوزيع، وحتى فالإيقاع.

كيستعمل آلات موسيقية تقليدية مثل «الطبل»، «الربابة»، «الناي»، لكن كذلك آلات حديثة فالتوزيع (كـ الجيتار الكهربائي، الكمان، الباص). الصوت ديالو غالباً نقيّ، كيقدّر الملاحظات الدقيقة، وعنده القدرة إما يغني وحدو بصوت عذب أو مع فرقة موسيقية كبيرة.

## التأثير الاجتماعي والثقافي
المهدي الناسولي مَاشي غير فنان غنّى؛ هو رمز ثقافي فالمناطق الجنوبية. من خلال الغناء ديالو:

- كيعكس القيم الأمازيغية: الكرم، الضيافة، المحافظة على الأمثال واللهجات المحلية - كيساعد فانتشار اللغة الأمازيغية والزّيغة (التّاغناويت) خصوصاً بين الشباب اللي كيبغيو الموسيقى العصرية - كيساهم فظهور مواهب جديدة فالمناطق النائية: ناس يشوفو فيه مثال وقدوة باغين يغنّيو كيما هو

## التحديات والمسارات المستقبلية
على الرغم من الشهرة المحققة، الناسولي كيعاني من:

- ضعف التوثيق الرسمي لأعماله ← كثير من الأغاني غير متاحة رسمياً - الموارد التقنية والإنتاجية في الجنوب قليلة نسبياً - المنافسة من الأغاني التجارية الحديثة والإذاعات اللي كتركّز على الأسلوب العصري أكثر من الأصالة

المستقبل ديالو ممكن يكون زوين، إلا توفر الدعم من الإنتاج، الإعلام، وتسجيل أرشيف موسيقي يضمن البقاء ديال الأعمال ديالو.

## وصلات داخلية وخارجية

* الموسيقى الأمازيغية
* الملحون
* تاغناويت
* مهرجان موازين
* موقع رسمي ممكن إذا كاين
* قنوات يوتيوب تعرض أغانيه

## المراجع
     

تصنيف:مغني مغريبي
تصنيف:بيوغرافيا د رجال
تصنيف:ڭناوا
تصنيف:زيادة 1985
تصنيف:ناس حيين
تصنيف:ناس تزادو ف تارودانت
لمنتخب لوطني لمغريبي د لكورة

تصغير|لمنتخب الوطني لمغريبي في مونديال روسيا 2018
[تصغير|لمنتخب لوطني لمغريبي د لكورة ف 1942، معا لأسطورة [لعربي بن مبارك|لعربي بنمبارك]]
**لمنتخب لوطني لمغريبي د لكورة** (ب لعربية **منتخب المغرب لكرة القدم**، ب لأمازيغية **ⵜⴰⵔⴰⴱⴱⵓⵓⵜ ⴰⵏⴰⵎⵓⵔ ⵏ ⵍⵎⵖⵔⵉⴱ**، *تارابوت أنامور ن لمغريب*)، لي كيتلقّب ب "أسود الأطلس" (سّبوعا د لأطلس) هوّ لفرقة لي كاتمتّل لمغريب بشكل رسمي ف لبوطولات لعالمية د لكورة د رّجال. هاد لفرقة كاتسيّرها لجامعة لملكية لمغريبية د لكورة. لّون لعتيادي باش كايلعب لمونتاخاب د لمغريب هوّا لحمر ؤ لخضر، ؤ هوّا عضو ف لفيفا، ؤ لكاف.

لمونتاخاب ربح كاس إفريقيا ف 1976 و 2025، جوج كيسان د إفريقيا د لمحليين (ف 2018 ؤ 2020)، ؤ لكاس لعربية مرة وحدة ف 2012. ؤ شارك ف كاس لعالم 6 د لمرات، جوج فيهوم طلع ل دّور تّاني. مرة ف 1986، لي كانت أول مرة شي مونتاخاب ف إفريقيا، ؤ تاني مرة شي مونتاخاب ماشي من ؤروپا ؤلا أميريكا كيطلع ل دّور تّاني (مورا كوريا شّمالية ف 1966)، ؤ لمرة لّولة لي كان فيها مونتاخاب إفريقي لّول د لڭروپ د كاس لعالم. ف دّور تّاني ديال كاس لعالم 1986 خسر لمغريب ب صعوبة قدّام ألمانيا لغربية ب واحد ل زيرو، لي نيت وصلات حتال لفينال ؤ جات تّانية. لمرة تّانية فاش طلع ل الدور التاني كانت ف كاس لعالم 2022، لي لمنتخب د لمغريب وصل فيها ل دومي فينال، و كانت أحسن إنجاز ديالو ف كاس لعالم ل حد الساعة، و لمرة لّولة شي فرقة د إفريقيا كاتوصل ل هاد دّور.

لمونافسين تّقليديين د لمغريب هوما دزاير، تونس، ؤ مصر، ؤ ف سّنوات لّخرة حتا لڭابون ؤ لكوط ديڤوار حيت تلاقاو ف بزاف د لماتشات معا لمغريب ف سّنوات لّخرة. لمونتاخاب د لمغريب كان لأفضل تاريخيا ف إفريقيا ملي تكلاصا لعاشر ف لعالم ف أبريل 1998، ف لكلاصمة د لفيفا، ؤ هوّا لمونتاخاب لإفريقي لواحيد لي حافض على لكلاصمة لّول ف إفريقيا 3 سنين متّابعة من 1997 تال 1999. و عاوتان من دجنبر 2022 تال دابا. لكلاصمة د فيفا ديال لمنتخب هوّ 12 عالمياً (يوليوز 2025).

أول ماتش لعبو لمونتاخاب د لمغريب على لمستوى دّولي كان معا لعراق ف 19 أكتوبر 1957، ؤ سالا لماتش ب 3 ل 3. أكبر نتيصار حققو كان على سّعودية ف 6 شتنبر 1961 ملي غلب ب 13 ل 1، ؤ أكبر خسارة تعرّض ليها كانت ضد هنڭاريا ب 6 ل 0. أكتر لعّاب شارك ف ماتشات دولية د لمونتاخاب كان نور الدين النيبت لي شارك ف 115 ماتش دولي، ؤ أحسن هدّاف ف تّاريخ د لمونتاخاب هوّا أحمد فرس ب 36 بيت.

## لإنجازات ديال لمنتخب لمغريبي د لكورة
* **كاس لعالم**
** دومي فينال: 2022.
** الدور التاني: 1986.
** 7 د لمشاركات ف لمجموع: 1970، 1986، 1994، 1998، 2018، 2022، 2026
* **كاس إفريقيا**
** رباح: 1976، 2025.
** التاني: 2004.
** التالت: 1980.
** الرابع: 1986، 1988.
** لكار د فينال: 1998، 2017، 2021، 2023.
* **كاس إفريقيا د لمحليين**
** رباح: 2018، 2020
* **لكاس لعربية**
** رباح: 2012

## لعَّابا

### التشكيلة لحالية
26 لعَابْ لي لتحت عيطولوم للمشاركة ف كاس لعالم 2022.

ف 13 نونبر، نْساحب أمين حارث من لبطولة بسباب لإصابة و جا ف مُوطْعُو أنس الزروري.

### لاستدعاءات لقريبة لي دازت

## مصادر


تصنيف:منتخبات د لكورة ديال إفريقيا
تصنيف:منتخبات دات كاس إفريقيا
تصنيف:مقالات فيها مصدر و 3000 بايت
تصنيف:منتخبات وطنية د كورة د الرجال د لمغريب
جوطية

[تصغير|جوطية ف [الدار البيضا|كازا]]
**جّوطية** هيّا سوق ديال لحوايج لقدام ؤلا لمستعملين، كيتدار عادتن ف بلاصة مفتوحة، ؤ كيقدر يكون يومي، سيماني (مرة ف سّيمانة، غالباً ف لويكاند)، ؤلا موسمي (مرة ف لموسم ؤلا ف لعام). جّوطيات كانلقاوهوم ف لعالم كامل، ولاكين طّابع ؤ تّنضيم ديالهوم كيقدر يختالف من بلاد ل بلاد. كاينين شلا نواع د لحوايج لي كيتباعو ف جّوطية، سيرتو لّباس، لأتات، لكتوبا، ؤ لأجهزة د ليليكطرونيك. جّوطية كاتجبد ليها بزاف د لكليان على ود لأتمنة نّازلة د سّلعة لي كاتكون ب جودة مقبولة ؤ شي مرات مزيانة. بعض نّاس كيمشيو ل جّوطية ماشي غير على ود لأتمنة، مي باش يلقاو شي حاجة نادرة ؤ عندها قيمة كبيرة، بحال لكتوبا لقدام، شّقفات د لفلوس، ؤلا لمصنوعات د لخشب.

جّوطية كاتختالف على لبازار ؤ على لقيسارية، لي كيكونو ديما كلا نهار، ؤ لبيّاعا فيهوم كيعرضو سّلعة ديالهوم ف حوانت.

## سّمية
### ؤصولوجيا
كلمة جوطية تقدر تكون جات من كلمة لفرانساوية  ؤلا  بمعنى "مرمي" ؤلا "يقدر يتّرمى". ؤلا تقدر تكون جات من تحريف ديال كلمة "جوق" ؤلا "جوقة" لي ب دّاريجة كاتعني "تجمع د بنادم". كاينة قرية تاريخية سميتها جوطة على واد سبو لي تقدر تكون خدات سميتها حيت كانت ف قرون غابرة سوق كبيرة كيتجمعو فيها نّاس.

### ف لوغات خرين
ف بزاف د لّوغات لؤروپية، لموقابيل ديال "جوطية" نقدرو نطرجموه حرفياً ب "لمارشي د لڭراد". متلاً ف نّڭليزية ، ف لألمانية ، سّويدية ، لفينلاندية ، ؤ لّهجة سّپنيولية ديال جانوب فلوريدا  من  (ڭرادة). هاد لّوغات يقدرو يكونو طرجمو لموصطلح من لفرانساوية  لي يقدر يكون كيرجع ل لقرن 19، حيت لأتات لي كان كيتباع فيه كيكون عامر ب لڭراد.

## ف لبلدان د لعالم
### لمغريب

جّوطية ف لمغريب كاتختالف على نواع خرين د لأسواق تّقليديين، بحال سوق لخوضرا، لقيسارية، تّربيعة (سوق د صّنايعيا) ؤ لمنجرة (سوق نّجارين)، ؤ على لمارشيات ؤ سوپرمارشيات، لا ف نوع سّلعة لمعروضة والا شّكل ؤ تّنضيم د لموضع. ف جّوطيات د لمغريب على جّنب كيقدرو يكونو بيّاعا د لماكلة ؤ لمشروبات، بحال لعاصير د لّيمون، لبيض لمسلوق، معقودة ؤ غيرهوم.

لبيّاعا ف لمغريب عندهوم تعابير خاصة باش كيعيطو على لكليان، لي يقدر بنادم مايسمعهومش ف بلاصة خرة بحال:
* بالي قبل ما تسالي
* عزل و تخيّر أ مولا وليدات
* تفركيسة فابور
* لا غلا على مسكين
* صحاب لعزلة و لمليح

## تصاور

File:Paris - Vintage travel gear seller at the marche Dauphine - 5212.jpg|بيّاعة د دّوزان لقديم ف جوطية ف سان وان ف فرانسا
File:Flohmarkt2.JPG|جوطية ف ألمانيا
File:Jyväskylä - Seppälä flea market.jpg|جوطية ف ييڤاسكيلا، فينلاندا
File:Kuopio market place 2011.jpg|جوطية ف ساحة لمارشي د كووپيو، فينلاندا
File:Vendor display at Brooklyn Flea.jpg|عرض د لبيّاعا ف بروكلين، نيويورك، لميريكان
File:Bazaarchitecture8 (4061032054).jpg|بازار شور، ف مومباي، لهند
File:ErfgoedLeiden LEI001016609 Vlooienmarkt.jpg|جوطية ف لايدن، هولاندا، ف لّخر د لقرن 19
File:Beaudesert Swap Meet.jpg|جوطية ف بوديزير، كوينزلاند، ؤسطراليا
File:Flea market (47846983882).jpg|جوطية ف فاس، لمغريب


## مصادر


تصنيف:قتيصاد
تصنيف:نشاطات د بنادم
تصنيف:مقالات فيها مصدر و 3000 بايت
محمد بن إدريس الكاتي

**محمد بن إدريس الكاتي** (مزيود ف مراكش) هوّا كاتب مسراحي مغريبي ؤ موناضيل سياسي سابق.

## حياتو
ف أواخر سّتينات بدا لمسرح ف جمعية "شبيبة لحمراء". ف لبدية د سّبعينات تعين موعليم ف كازا، ؤ ساهم ف تأسيس جمعية "السلام البرنوصي"، ؤ عاون ف تأليف مسراحية "علاش ؤ كيفاش"، ؤ مسراحية "الݣفة" (تأليف محمد قاوتي). ف 1975 نتاقل ل مراكش ؤ لتاحق ب جمعية "ضياء" لي دار فيها إخراج مسراحية "القطار". ؤ عاود رجع ل جمعية "شبيبة الحمراء" لي دار فيها إخراج مسراحية "الأرض" لي كان عندها تأتير كبير.

ف 1977 تّعتاقل معا مجموعة د لموناضيلين د ليسر تّقدمي، ؤ دوّز 3 سنين ما بين درب مولاي الشريف ؤ لحبس لمدني د مكناس. ملي تّطلق سراحو، رجع ل جمعية "شبيبة الحمراء" ف عوام 1980 ؤ 1981، ؤ خرج مسراحية "لبارح و ليوم".

ف 1982، لتاحق ب لمركز تّرباوي ف مراكش، ؤ تخرّج منو ف 1984، ؤ تعيّن ؤستاد ف كازا. من داك لوقت توقف على مومارسة لمسرح، حتا رجع ليه كا كاتب مسراحي.

## أعمال
### إخراج مسراحي
* علاش ؤ كيفاش
* الݣفة
* القطار
* الأرض
* لبارح و ليوم
### مؤلفات
* 
* 
* 
* 

## مصادر

تصنيف:كاتب مسراحي مغريبي
تصنيف:موخريجين مسراحيين مغاربا
تصنيف:مقالات فيها مصدر و 3000 بايت
تصنيف:ناس تزادو ف مراكش
محمد بوزوبع (صفحة توضيح)

هادي صفحة د التوضيح. بزاف د الناس معروفين كانت سميتهم **محمد بوزوبع**:
* محمد بوزوبع (سياسي): سياسي ووزير مغريبي.
* محمد بوزوبع (مغني): مغني مغريبي.

تصنيف:صفحة توضيح
محمد بوزوبع (مغني)

**لحاج محمد بوزوبع** (تولد ومات ف فاس - 20 غشت 1939، 21 يناير 2015) كان فنان مغريبي ديال عيساوة و لملحون.
## حياتو
تولد محمد بوزوبع ف فاس، و كبر ف عائلة مولوعة ب لموسيقا، كتيرشي عيساوة و لملحون، اللي عجبوه تا هو. قرا لموسيقا ف لمعهد د دار اعديل، و موراها دخل لجوق، و بدا تيشارك معاه ف التسجيلات و لحفلات. غنّا لحاج محمد بوزوبع كتر من 170 أغنية و قصيدة منها اللي معروفة تال دابا بحال "خدّوج"، "الدمليج"، و "محمد صاحب الشفاعة".
## مصادر

تصنيف:بيوغرافيا د رجال
تصنيف:زيادة 1939
تصنيف:وفيات 2015
تصنيف:مغني مغريبي
تصنيف:لملحون
تصنيف:ناس تزادو ف فاس
تصنيف:ناس توفاو ف فاس
تصنيف:ناس د فاس
لونݣاج

[تصغير|ل[كوض سورس ديال پروڭرام مكتوب ب لّونڭاج سّي. سّطورا ب رّمادي كيمتّلو تعليقات لي كيسهّلو على أي واحد كيقرا لكوض باش يفهم لپروڭرام شنو كيدير. هاد لكوض يلا تكومپيلا ؤ تلونصا كيطبع فوق شّاشة لعيبارة "Hello, world!"]]
**لّونݣاج** ؤلا **لّوغة د لبرماجة** هيّا مجموعة د تّعليمات ؤ لقواعد لواجدة لي كاتطرجم ترّينݣة د لحروف ؤلا د لعناصر لمتشافة (ف لحالة د لّونݣاجات د شّوفان) ل لونݣاج د لماكينة باش تحصل على نواع مختالفين د نّتايج (نتيجة د حساب، تبدال ف شّكل ديال شي عنصر د شّاشة، ؤ زيد ؤ زيد). لّونݣاجات د لبرماجة هوما نوع من نواع لّونݣاجات د لورديناتور، ؤ كيتخدّمو ف لبرماجة د لورديناتور باش يأمپليمونطيو ألݣوريتمات. لمجموع ديال تّعليمات لمتسلسلة لي كاتأمپليمونطي شي ألݣوريتم كاتسمّا پروݣرام ؤلا برنامج، ؤ نّص د لپروݣرام كيتسمّا كوض سورس.

من لبدية د لقرن 19، تستعملو پروݣرامات باش يتحكّمو ف لماكينات، بحال لماكينة د جاكار ديال تّيكستيل، لبواطة د لموسيقا، ؤ لپيانولا (پيانو كيلعب راسو). هاد لپروݣرامات لّولين ماكانوش كيعطيو نتيجة مختالفة (أوتپوت) على حساب شنو تدخّل (إنپوت).

كاينين لألاف د لّونݣاجات لي تّختارعو ؤ باقين كيتّختارعو. كلا لونݣاج نقدرو نقسّموه ل جوج عناصر أساسيين: سّانطاكس لي كيمتّل شّكل ديالو، ؤ سّيمانتيكية لي كاتمتّل لمعنى. بعض لّونݣاجات كيكونو معرّفين ف شي سطوندار موتّق (بحال لّونݣاج سّي لي معرّف ف من طاراف مونضّامة إيزو)، ؤ كاين لي كاتكون فيه شي نسخة لي طاغية ؤ مستعملة بزاف بلا ماتكون موحّدة بشكل رسمي بحال پورل. نقدرو نقسّمو لّونݣاجات أيضا ل لونݣاجات د لمستوى لعالي، قريبة ل لّوغة د بنادم ؤ سهل ف لفهامة، ؤ لونݣاجات د لمستوى لهابط، لي قريبة ل لّونݣاج د لماكينة ؤ كاتكون صعب ف لفهامة، بحال لاصومبلور.

نّضرية د لّونݣاجات هوّا مجال فرعي د لانفورماتيك لي كيعتاني ب دّيزاين، تّطبيق، تّحليل ؤ لكلاصاج ديال لّونݣاجات.

## مصادر

تصنيف:لونڭاج
تصنيف:أنفورماتيك
تصنيف:نوطاج
تصنيف:مقالات فيها مصدر و 3000 بايت
محمد يحيى قاسمي

**محمد يحيى قاسمي** (مزيود ف 1 يناير 1960 ف وجدة) هوا كاتب و ناقد أدابي، و باحت مغريبي.

## حياتو
محمد يحيى قاسمي تخرج من جامعة محمد لخامس ف رّباط عام 1988، و خدا ديپلوم د لميتريز ف كلية لأداب ف وجدة، ف موضوع "لكتابة نّقدية عند محمد بن العباس القباج" عام 1991، و دوكتورا د دّولة ف موضوع "نّقد شّيعري لعصري ف لمغريب" عام 2000 من نفس لكلية. و هوا عضو ف تيحاد كتاب لمغريب، و تيحاد كتاب لأنتيرنيت لعرب، و تيحاد كتاب لأنتيرنيت لمغاربا، و ف مجموعة لبحت ف لقصة لقصيرة ف لمغريب ف كلية لأداب بن مسيك ف كازا، و عضو ف لهيئة سّتيشارية د مجلة "قاف صاد" لي كاتصدر على نفس مجموعة لبحت، و ف لهيئة سّتيشارية د مجلة "نغم" لي كاتصدر ف لمغريب، و ف مجموعة لبحت Protas 3 لخاصة ب إعداد موعجام لؤدابا ؤ رّوائيين ف لمغريب ف كلية لأداب ف قنيطرة.

## أعمال
### مؤلفات بوحدو

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### مؤلفات جماعية

* 
* 
* 
* 
* 
* 
* 
* 
* 
* 

### مقالات

* **1992**:
** فبراير: «التراث في ديوان رماد هيسپريس»
** 20 أبريل: «قراءة في المضمون الشعري لرماد هيسپريس»
** يونيو: «الزمن في رماد هيسپريس»
** «الشاعر والمدينة في رماد هيسپريس»
* **1993**: «محمود درويش يثور على الشعر والشعراء»
* **1994**: «الأدب العربي في المغرب الأقصى للناقد محمد بن العباس القباج»
* **1995**: «ديوان المغرب الشرقي الشعري»، في مجلة كلية الآداب بوجدة
* **1999**:
** 30 نونبر: «شواعر المغرب»، بجريدة العلم
* **2001**:
** 1 دجنبر: «لمن لا يعرف أحمد زياد»
* **2003**: «الرواية المغربية الصادرة في الألفية الثالثة»، مجلة الثقافة المغربية
* **2004**:
** «حصيلة الإنتاج الأدبي النسائي بالمغرب»
** «مكتبة النقد السينمائي بالمغرب»، مجلة الثقافة المغربية
** «المجموعات القصصية المغربية الصادرة في الألفية الثالثة»، مجلة قاف صاد
* **2005**:
** يناير:
*** «مقاربات تحليلية لأربعة نماذج روائية مغربية»، مجلة ضفاف
*** «الخطاب النقدي حول شعر عبد الرحمن بوعلي»، مجلة ضفاف
* **2006**: «ظاهرة الأندية الأدبية بالمغرب»، مجلة المناهل
* **2007**:
** «بناء الشخصيات في رواية سوانح الصمت والسراب»، مجلة علامات
** «الجانب التاريخي في رواية جنوب الروح»، مجلة الرافد الإماراتية
** أكتوبر:
*** «قضية المنهج في التأليف الأدبي الحديث بالمغرب»
*** «أدب الجهة بين المشروعية والمزالق»
** «أدب الحركة الإصلاحية في صحافة عهد الحماية»، ضمن كتاب «أدب الحركة الإصلاحية: مفاهيم وقضايا»، منشورات جامعة سيدي محمد بن عبد الله ف فاس
* **2008**:
** 10 يناير: «قضية المنهج في التأليف الأدبي الحديث بالمغرب»

## مصادر

تصنيف:كتاتبيا مغاربا د لقرن 20
تصنيف:أكاديميين مغاربا
تصنيف:زيادة 1960
تصنيف:مقالات فيها مصدر و 3000 بايت
تصنيف:ناس تزادو ف وجدة
تصنيف:كتاتبيا مغاربا د لقرن 21
محمد بن علي رباطي

وصلة=https://en.wikipedia.org/wiki/File:Mohammed_Ben_Ali_Rbati_-_Festival_Scene_-_Google_Art_Project.jpg|تصغير|''مشهد د لحفلة''
**محمد بن علي رّباطي** (1861–1939) كان من بين لفنانين تشكيلين لمغاربة لوالا. كيما كاتوحي كنيتو، تولد رّباطي ف رّباط عام 1861. والاكين، كان ساكن ف طانجا، فين — واخا ماتبعش شي تدريب رسمي — كانو كيعاونوه فنانين ؤروپيين، ؤ فين كان كيمكن ليه ياخد لماطرييل د لوان د لما.

ف1903، ولا رّباطي طباخ عند رّسام لإرلاندي سير جون لاڤيري، لي ستاقر لأول مرة ف لمغريب ف 1890. لاحض لاڤيري بلي رّباطي كان رسام موهوب ب لوان د لما.

## معارض
كان لمعرض لول د رّباطي ف ݣوپيل ݣاليري ف لندن عام 1916. دار لمعرض تاني ديالو ف مارساي ف فرانصا عام 1919، ؤ لمعرض تالت ف قصر د لمامونية ف رّباط عام 1922.

## ستيل
كان كيفضل رّباطي لخدمة ب لوان د لما ف لوراق علا صباغة د زّيت ف توب. كان كيرسم بزاف مدينة طانجا، لقصبة ديالها، ؤ ناس لي فيها. رسم رّباطي شكالات باشارية ب طريقة بسيطة، ؤ كان كيرسم ف لغالبية د لوقت مشهد كبير ملون معا بزاف د ناس.

كان ديما كيسني طابلويات ديالو ب لعربية.

## مصادر

تصنيف:زيادة 1861
تصنيف:وفيات 1939
تصنيف:رسام مغريبي
تصنيف:زريعة شخصيات د لمغريب
تصنيف:رساما مغاربا
تصنيف:ناس تزادو ف الرباط
تصنيف:ناس توفاو ف طانجا
تصنيف:ناس د الرباط
تصنيف:مقالات فيها مصدر و 3000 بايت
تصنيف:مغاربا د لقرن 19
مولاي الحسن بنسيدي علي

**مولاي الحسن بنسيدي علي** (مزيود ف 1 يونيو 1959 ف وجدة) هوّا شاعر ؤ زجّال ؤ كاتب مسراحي ؤ روائي مغريبي. فاميلتو أصلها من صّحرا شّرقية لي دابا تابعة ل دزاير. كان خدا ليصونس ف لحقوق، شعبة لقانون لخاص من جامعة محمد لّول ف وجدة. عضو ؤ إداري ف جمعيات تقافية على لمستوى لمغريب ؤ شمال إفريقيا ؤ شّرق لأوسط.

## أعمال
### أداب روائي ؤ قيصاصي
* 
* 
* 
* 

### مسرح
* 
* 

### شيعر ؤ زاجال
#### زاجال (داريجة)
* 
* 
* 

#### شيعر (عربية)
* ديوان: حبيبتي جهينة
* ديوان: تراتيل مطلع الفجر
* ديوان: قصائد مختارة مترجمة إلى الفرنسية

## مصادر

تصنيف:كاتب مسراحي مغريبي
تصنيف:شاعير مغريبي
تصنيف:كتاتبيا مغاربا د لقرن 20
تصنيف:زيادة 1959
تصنيف:ناس تزادو ف وجدة
تصنيف:مقالات فيها مصدر و 3000 بايت
تصنيف:كتاتبيا مغاربا د لقرن 21
آپل

تصغير|يسار|150px|<P ALIGN=center>اللوݣو د آپل.</p>
تصغير|يسار|250px|<P ALIGN=center>لمقر د الشركة آپل ف كاليفورنيا ف لميريكان.</p>
[تصغير|يسار|250px|<P ALIGN=center>آپل 1، أول [أورديناطور دارتو آپل.]]
**آپل** (بلينݣليزية **Apple Inc**) هي شركة ميريكانية د التكنولوجيا تاتصنع بزاف د لمّاكن (أورديناطورات، تيليفونات آيفون، مّاكن د لموسيقا آيپود، طابليط آيپاد، ماݣانة آپل ووتش)، و لوجيسيالات. هي الشركة اللي عندها أكبر قيمة ف لعالم (كتر من 366 مليار دولار ف 2021).

تأسسات آپل ف 1 أبريل 1976 من ستيڤ دجوبز، ستيڤ ڤوزنياك و رونالد واين. كانت السمية لأصلية د الشركة هي "آپل كومبيوترز"، و لكن تبدلات ف 2007 ل آپل، اللي هي السمية د دابا. ف 2011، مات ستيڤ دجوبز، و ولاّ لمدير د الشركة هو تيم كوك.
## مصادر

## شوف تا
* أپل ميوزك


تصنيف:أنفورماتيك
تصنيف:شركة ميريكانية
تصنيف:شركة متعددة الجنسيات
تصنيف:ستيڤ دجوبز
الربيع د الشعوب

تصغير|يسار|200px|<P ALIGN=center>لخريطة د لمضاهرات ف لمنطقة ف وقت الربيع د الشعوب.</p>
تصغير|يسار|200px|<P ALIGN=center>مضاهرات د 20 فبراير ف لمغريب.</p>
**الربيع د الشعوب** ولاّ **الربيع لعربي**، ولاّ **التورات لعربية**، هو مجموعة د لحركات لإحتجاجية السلمية اللي وقعات ف بزاف د لبلدان د شمال إفريقيا و الشرق لأوسط ما بين اللخر د 2010 و اللخر د 2012. بدا الربيع د الشعوب ف دجنبر 2010 ف تونس، ملّي واحد الشاب سميتو محمد لبوعزيزي حرق راسو، و بدات لمظاهرات تاتكبر تا ولاّت تورة و طاح النضام د الرئيس زين لعابدين بنعلي.

بزاف د لبلدان تأترات بالربيع د الشعوب، ما بين اللي كانت فيها تورة، و اللي دازو فيها مضاهرات، و اللي بدات فيها حروب، باقا شي وحدين منها تال دابا. ف مصر طاح النضام د حسني مبارك ف 25 يناير 2011، ف ليبيا تقتل معمر لقدافي ف 20 أكتوبر، و ف سوريا بدات حرب كبيرة ما بين النضام د بشار لأسد و بزاف د لمعارضين ديالو من بزاف د لإيديواوجيات.

ف لمغريب، كانت لحركة د 20 فبراير، اللي دارت مضاهرات ضد لفساد و لإستبداد، و بقات من فبراير 2011 تال مارس 2014.
## مصادر


تصنيف:سياسة
تصنيف:تاريخ د شمال إفريقيا
تصنيف:تاريخ د شرق لأوسط
تصنيف:2010 ف إفريقيا
تصنيف:2010 ف أسيا
تصنيف:2011 ف إفريقيا
تصنيف:2011 ف أسيا
تصنيف:2012 ف إفريقيا
تصنيف:2012 ف أسيا
سلام أريفي

**سلام لمونس** (بلأمازيغية: **ⵙⴻⵍⵍⴰⵏ ⵍⵎⵓⵏⵙ**)، اللي معروف ب سميت **سلام أريفي**، ولاّ **سلام الريفي** (تولد ف 1957 ف تفارسيت - مات نهار 23 أكتوبر 2003 ف لحسيمة) كان مغني مغريبي تيغنًي بالريفية.

خرّج أول ألبوم ديالو ف 1979، ملّي كانت عندو 22 عام. من موراها دار بزاف د لأغاني اللي خلاوه معروف بزاف ف لمنطقة ديالو. توفّا نهار 23 أكتوبر 2003 من مورا كسيدة ف الطريق.
## لأغاني ديالو
سلام أريفي معروف بزاف عند الناس اللي تيسمعو لأغاني الريفية، وعندو عدد د لأغاني لمعروفة، منها بحال دابا:
* * سيدي شعيب أسيدي*
* *ڭع ڭع أ زبيدة* (نشط أ زبيدة)
* *النوبيا تمرش* (الصاحبة تجوجات)
* *مارا نمون نش د الشم* (إلا مشينا أنا وياك)
* *الطيارة*
* *مونغ كيم عاماين* (مشيت معاك عاماين)

## مصادر

تصنيف:زيادة 1957
تصنيف:وفيات 2003
تصنيف:بيوغرافيا د رجال
تصنيف:مغني بالريفية
تصنيف:ناس تزادو ف تفرسيت
تصنيف:مقالات فيها مصدر و 3000 بايت
تصنيف:ناس توفاو ف لحسيمة
مليلية

**مليلية** (ب لأمازيغية **ⵎⵔⵉⵛ**، *مريش* ؤلا **ⵎⵍⵉⵍⵜ**، *مليلت*) مدينة مستاقلة تابعة إدارياً ل سپانيا على ضّفة شّمالية د لمغريب، جات على بعد ديال 14 كيلوميطر تقريبان من ناضور (~16 كيلوميطر صوݣان). مليلية من بين لبلايص لقلال ف إفريقيا لي باقة تحت حتيلال سپنيولي ؤ ؤروپي، لوخرين هوما سبتة، ݣزاير لكاناري ؤ شي ݣزاير قلال مامسكونينش.

ف لعصور لقديمة، مليلية كانت معروفة ب سميت "روسادير" ؤ كانت من ديما مخدّمة كا مرسا د لباطوات. طاحت ف يد سپانيا ف 1497، ؤ من تما بقات تابعة ليها وخا كانو محاولات ديال لمغاربا باش يردّوها. وحدة ف هاد لمحاولات، فوقت حرب رّيف، قرّبات تصدق ب قيادة محمد بن عبد الكريم الخطابي ف 1921. ف يوليوز 1936، كانت مليلية من لمدون لّولين ف سپانيا لي ناضو ضد لجبهة شّعبية، ؤ ساهمات ب داكشي ف لبدية ديال لحرب لأهلية د سپانيا. فاش لمغريب خدا ستيقلالو على سپانيا ف 1956، خلّات مليلية ؤ مارجّعاتهاش ل لمغريب، بحال أراضي خرة لي كانت مغريبية تاريخياً. ف 1995، قبلات لحوكومة د سپانيا باش تعطي ل مليلية ؤ سبتة حوكم داتي ف إطار سّيادة د سپانيا.

لقتيصاد د مليلية معتامد على ليكسپور ديال لحديد لي كيتمنجم ف جبال رّيف، ب لإضافة ل لميطالورجي، تّيكستيل، ؤ تاخرّازت. سّرابس، سيرتو سّياحة، حتا هوما كيلعبو دور متزايد ؤ كيشكلو جزء موهيم من لقتيصاد د لمدينة. جوج تلات ديال سّكان د مليلية كاطوليكيين، ؤ لما باقي أغلبية مسلمين.

## مصادر


تصنيف:مدون د سپانيا
تصنيف:تاريخ د لمغريب
تصنيف:مقالات فيها مصدر و 3000 بايت
محمد السادس (توضيح)

هادي صفحة د التوضيح، سّمية د **محمد سّادس** تقدر تشير ل هاد لأشخاص:

* محمد سّادس: ماليك ديال لمغريب من 1999.
* محمد سّادس لعتماني: سلطان عتماني حكم من 1918 تال 1922.
* محمد السادس لغرناطي: حاكم ديال إمارة غرناطة من 1360 تال 1362.
* محمد عماد الدين سّادس: سلطان ديال لمالديڤ من 1893 تال 1902.

تصنيف:صفحة توضيح
سبتة

**سبتة** مدينة مستاقلة تابعة إدارياً ل سپانيا على ضّفة شّمالية د لمغريب، بعيدة ب 45 كيلوميطر على طانجا (73 كيلوميطر ب صّوݣان). سبتة من بين لبلايص لقلال ف إفريقيا لي باقة تحت حتيلال سپنيولي ؤ ؤروپي، لوخرين هوما مليلية، ݣزاير لكاناري ؤ شي ݣزاير قلال مامسكونينش. لمدينة جات حدا جبل هاشو لي يقدر يكون هوّا لموضع لجانوبي ديال لعمايد د هرقول ف لعصور لقديمة (لحتيمال لاخور هوّا جبل موسى). على راس جبل هاشو كاين ݣصر مستعمل كا قشلة عسكارية سپنيولية.

سبتة تاريخياً كاتّعتابر مدينة مغريبية، ؤ كانت تابعة ل مملكة موريطانية ب سميت "أبيلا" . فاش تّحتلات لمملكة من عند رّومان، غادي يسمّيوها سيپتيم فراتريس  (لخوت سّبعة) ؤلا بختيصار "سيپتيم" ، لي منها جات سبتة. سبتة كانت جزء من لإمبراطوريات ؤ لممالك لإسلامية لي حكمات لمغريب، ؤ تّحتلات من عند لبرطقيز ف 1415. ف 1580 دازت تحت سّلطة د سپانيا، ؤ من ديك سّاع حاولو بزاف د سّلاطين، من بينهوم مولاي سماعيل باش يسترجعوها، بلا فايدة.

بعد 5 د لقرون ديال لحتيلال سّپنيولي لمسيحي، سبتة ولا عندها طابع ؤروپي كتر من ما هوّا موري مغريبي. يلاه تّلت د سّكان د سبتة لي مسلمين، ولاكين شي 63% د سّبتيين أصلهوم مغريبي ؤ كيستعملو دّاريجة بشكل يومي. بزاف د لموهاجرين من إفريقيا كيحاولو يدوزو ل ؤروپا من لحدود ديال سبتة، داكشي علاش سّلطات سّپنيولية دايرة عليها حماية أمنية كبيرة. أهم لأنشطة لقتيصادية ديال سبتة هيّا لإدارة لعومومية، صّيناعة د صّيد لبحري، صّيناعة د شّراب، لميطالورجي، ؤ لإصلاح د لماكينات. سّياحة حتا هيّا بدات كاتاخد أهمية ف سّنوات لّخرة. لمؤسسات لمحلية ديالها ف لمستوى لجامعي تابعة ل جامعة غرناطة.

## مصادر


تصنيف:مدون د سپانيا
تصنيف:تاريخ د لمغريب
تصنيف:مقالات فيها مصدر و 3000 بايت
تصنيف:شمال إفريقيا
إينوي

**إينوي** (بلحرف اللاتيني:**Inwi**)، هي شركة مغريبية ديال لإتصالات تأسسات ف 1999، وكاين لمقر ديالها ف الدارلبيضا. ملّي بدات فاللول كانت مشروكة مع الشركة لفرانساوية د وانادو. ف 2004 خرجات فرونس طيليكوم منها وباعتها للتجاري وافابونك و صندوق لإيداع والتدبير. ف 2007 بدلات السمية ل وانا، و ف 2010 بدلاتها عاوتاني لإينوي.

إينوي هي تالت أكبر شركة ديال لإتصالات ف لمغريب، و خدامة ف بزاف د لحوايج بحال التيليفون ديال الدار، الريزو د لپورطابل، لانتيرنيت، و الصوت على آي پي. لمؤسس د الشركة هو كريم زاز و الشركة لوطنية د لإستتمار، ودابا تابعة للشركة د المدى (ديال لقصر د لمغريب)، والشركة لكويتية زين (عندها فيها 31%).
## مصادر

تصنيف:شركات د لمغريب
تصنيف:طيكنولوجيا
تصنيف:تأسيسات د 1999 ف لمغريب
الصغير المسكيني

**الصغير المسكيني** (مزيود ف 1942 ف كازا) كاتب ؤ موخريج مسراحي ؤ شاعر مغريبي.

## حياتو
قرا ف لمعهد لإسلامي ف تارودانت، ؤ مشا موراها ل جامعة بغداد فين خدا ليصونس ف سّوسيولوجيا عام 1976، ؤ ديپلوم من معهد لبوحوت و دّيراسات لعربية ف بغداد عام 1986. بدا كينشر أعمال من 1960، ؤ أسس فرقة مسرح لورشة ف كازا. نضمّ ل تّيحاد كتاب لمغريب ف 1961، ؤ ساهم ف تأسيس مركز لمسرح تّالت ل لأبحات و دّيراسات دّرامية، كيما شرف على إدارة مجلة "المدينة" ف تّمانينات. بزاف د لأعمال ديالو تنشرو ف جورنالات ؤ مجلات ف لمغريب ؤ ف لمنطقة د لمينا.

## أعمال
### مسرح
* 
* 
* 
* 
* 
* 
* 
* 
* 
* 
* 
* 
* 
#### مسرح د لأطفال
* 
* 
* 
### شيعر
#### زاجال
* 
* 
* 
* 
* 

#### شيعر عربي
* 
* 
### سيناريو
كتب سيناريوات ديال أفلام ؤ سيريات بحال:
* حكاية زروال
* سر العرصة
* أرض الجموع
* المطمورة

## مصادر

تصنيف:كاتب مسراحي مغريبي
تصنيف:موخريجين مسراحيين مغاربا
تصنيف:شاعير مغريبي
تصنيف:زيادة 1942
تصنيف:مقالات فيها مصدر و 3000 بايت
تصنيف:ناس تزادو ف الدار البيضا
العباس جدة

**العباس جدة** (مزيود ف 1955 ف فاس) كاتب مسراحي ؤ ؤستاد د لفلسفة مغريبي. عندو كتابات كاتنتاقد لمسرح لمغريبي، و كان عضو ف لجنات تحكيمية ديال مهرجانات مسراحية.

## حياتو
كبر ف فاميلة فقيرة ؤ قرا ف ليسي بن خلدون. مشا موراها ل جامعة سيدي محمد بن عبد الله ف ضهر لمهراز، ؤ تخرّج ب ليصونس ف لفلسفة.

ولا ؤستاد د لفلسفة ف سوق سّبت من 1980، قرّا ف عين تاوجطات عامين، ؤ ف 1991 تحوّل ل ليسي عمر بن لخطاب ف مكناس. ف 2012 نتاقل ل قنيطرة.

كان كيبغي لفنون د لمسرح ؤ لفراجة من صغرو، ؤ من فاش كانت عندو 12 عام، كان كيمشي ل ساحة لماكينة ؤ ساحة باب بوجلود باش يشوف لحلاقي لي كيتعاودو فيهوم حكايات ؤ تّمتيليات، ؤ لموسيقا شّعبية، ؤ شّطيح ؤ لبوكس.

كان حتا متبّع لعروض لمسراحية ديال لفراقي د لمسرح ف فاس، بحال لمسرح شّعبي، ليتيحاد لفني و مسرح طّاليعة، ؤ موعجاب ب مومتيلين بحال محمد تيمد ؤ محمد الكغاط. ف 1974، نضمّ ل فرقة لّيواء لمسراحي باش يولّي مومتيل. دخل ل عالم لكتابة لمسراحية ف وقت معطل نسبيا، حيت كان كيعتاقد بلي لكتابة مايقدّو عليها غير نوخبة د لموتقّافين. أول عامال مسراحي ديالو كان ف 1984 ب عنوان "درس في التاريخ". دّافع لي كان عندو باش يبدا يكتب أعمال مسراحية هوّا لمستوى لعيّان لي شافو ف لمسرح لمغريبي، موقارنة معا لمسارح لعالمية.

لعباس جدة مجوّج ؤ عندو 3 د لولاد.

## أعمال مسرحية
* *مسرحية ، درس في التاريخ*، 1984
* *في ظلمة الليل*، 2007 (لمجموعة المسرحية اللولة) و كاتضمن المسرحيات التالية: درس في التاريخ- القرية الموحشة- روح في مهب الريح- في ظلمة الليل- والرحلة.
* *الإمبراطور الجديد*، 2009 (المجموعة المسرحية التانية) و كاتضمن المسرحيات التالية: نزوة- خلوة- الامبراطور الجديد- الصدر الأعظم- الأستاذ الباحث.
* *لنمرح يا أصدقاء... إنه يوم عطلة!*، 2018 (المجموعة المسرحية الخامسة) و كاتضمن المسرحيات التالية: محاكمة مدرس-لنمرح يا أصدقاء... إنه يوم عطلة-لوحات غير متناغمة.
* *ملاك الجحيم* (المجموعة المسرحية التالتة) و كاتضمن المسرحيات التالية: في الكواليس -عيد ميلاد سعيد- العانس -ملاك الجحيم-قوس قزح -ياللخسائر العظيمة.
* *حتى يشيب لغراب* (المجموعة المسرحية الرابعة) و كاتضمن المسرحيات التالية: قطار منتصف الليل- حتى يشيب لغراب -مملكة الحواس -ماوراء الجدار
* *المسرح والأيام*: مجموعة د المقالات النقدية حول الممارسة المسرحية.
* *كلنا نشتغل من أجل المسرح*: مجموعة د المقالات النقدية و التحليلية حول المسرح المغربي و العربي.

## مصادر

تصنيف:كاتب مسراحي مغريبي
تصنيف:زيادة 1955
تصنيف:ناس تزادو ف فاس
تصنيف:مقالات فيها مصدر و 3000 بايت
عبد المجيد سعد الله

**عبد المجيد سعد الله** (مزيود ف 4 أبريل 1954 ف كازا) كاتب مسراحي مغريبي. عندو ديپلوم د لميتريز ف لقانون لخاص، ؤ دار تكوين مسراحي ف معهد لكهف ف پاري، و ف معهد جاك پريڤير ف مارسي.

## أعمال
### كتابة
* 
* 
* *هبال ميمونة*
* مسرحية مجدوب بلادي
* مسرحية سلطانة
* تيسليت (مستلهمة من ؤسطورة إيسلي ؤ تيسليت)

### إخراج
* مسرحية عبد الكريم الخطابي، تلعبات من طاراف فرقة لعروبية
* زهرة بنت البرنوصي، تلعبات من طاراف فرقة فتح الدار البيضاء
* مسرحية شامة، تلعبات من طاراف مسرح الهدهد ف برشيد

## مصادر

تصنيف:كاتب مسراحي مغريبي
تصنيف:زيادة 1954
تصنيف:ناس تزادو ف الدار البيضا
تصنيف:مقالات فيها مصدر و 3000 بايت
عبد السلام أحيزون

**عبد السلام أحيزون** (بلأمازيغية: ⵄⴱⴷⵙⵍⴰⵎ ⴰⵀⵉⵣⵓⵏ - تولد ف 20 أبريل 1955 ف تيفلت) مهندس و بيزنيسمان و سياسي مغريبي. هو الرئيس د لجامعة لملكية لمغربية د ألعاب لقوى من 2006، و كان الرئيس لمدير لعام د تيصالات لمغريب من 2001 تال 25 فبراير 2025، ملي خدا بلاصتو محمد بنشعبون. كان وزير د لبريد و لإتصالات من 1992 ل 1995، و وزير د لإتصالات من 1997 ل 1998.

أحيزون مهندس متخرّج من طيليكوم پاري، اللي خدا الديپلوم ديالها ف 1977.

ف 2016، بانت السمية ديال أحيزون ف لقضية د خدام الدولة، اللي خداو فيها شي ناس أراضي رخيصة بزاف من الدولة، و بقل من التمن ديالها.
## مصادر

تصنيف:سياسي مغريبي
تصنيف:زيادة 1955
تصنيف:وزير مغريبي
تصنيف:سياسي لامنتامي
تصنيف:ناس حيين
تصنيف:ناس تزادو ف تيفلت
تصنيف:مغاربا ف لبيزنيس
تصنيف:مهنديسين مغاربا
تصنيف:مغاربا د لقرن 21
الحسين الشعبي

**الحسين الشعبي** (مزيود ف 1960 ف أڭادير) كاتب مسراحي مغريبي. عندو بزاف د نّوصوص لمسراحية لي تمتّلات فوق لخشبة د لمسرح، ؤ لبعض منها تّنشر ف كتوبا. ؤ كيكتب مقالات نقدية تنشرات ف جّورنالات ؤ شارك ف بزاف د تّضاهورات ؤ لأنشطة لفنية. الحسين الشعبي شاد لمنصب ديال نايب رئيس تّعاضدية لوطنية د لفنانين.

## حياتو
الحسين الشعبي تزاد ف أڭادير شوية مورا زّلزال لي ضرب لمدينة.

## أعمال
* 
* 
* 

## مصادر

تصنيف:كاتب مسراحي مغريبي
تصنيف:زيادة 1960
تصنيف:مقالات فيها مصدر و 3000 بايت
تصنيف:ناس تزادو ف أݣادير
مريم مزيان

**مريم مزيان** ولاّ **مريم أمزيان** (بلأمازيغية: ⵎⵔⵢⴻⵎ ⴰⵎⵣⵉⴰⵏ - تولدات ف 1930 ف فرخانة، ماتت نهار 29 مارس 2009 ف مدريد) كانت زوّاقة و رسّامة مغريبية. كيتقال باللي هي أول رسامة مغريبية، و دارت أول معرض ديالها ف اللول د لخمسينيات د لقرن لعشرين.

مريم مزيان هي بنت لماريشال أمزيان، و خت ليلى أمزيان، اللي مجوجة مع لملايري عتمان بنجلون.
## مصادر

تصنيف:رسامة مغريبية
تصنيف:زيادة 1930
تصنيف:وفيات 2009
تصنيف:بيوغرافيا د نسا
تصنيف:ناس توفاو ف مدريد
مولاي رشيد (توضيح)

هادي صفحة د التوضيح، كلمة **مولاي رشيد** يمكن يكونو عندها هاد لمعاني:

## شخصيات
* رشيد بن الشريف: سلطان علوي لي وحد لمغريب.
* مولاي رشيد بن لحسن: أمير علوي ولد لماليك لحسن تّاني ؤ خو لماليك محمد سّادس.

## بلايص
* مولاي رشيد (دارلبيضا): موقاطعة كاينة ف عمالة دّار لبيضا.

تصنيف:صفحة توضيح
موسم أصيلة

تصغير|فتيتاح د نسخة 32 د موسم د أصيلة ف 2010.
**موسم أصيلة**، لي سميتو لأصلية ب لعربية *مهرجان أصيلة الثقافي الدولي*، هو موسم تقافي كيتنضم كل عام ف مدينة أصيلة.

لمهرجان كاتنضمو مؤسسة منتدى أصيلة من 1978 لي كيرأسها لوزير لخارجية لقديم محمد بنعيسى.

## تاريخ
لفيكرة د هاد لموسم جا بيها محمد بنعيسى ف 1976 باش يجمع ڭاع شكالات د تقافة لمغريبية ف لمدينة د أصيلة لي أصلو منها. موراها ب عاماين أسس معا لفنان تّشكيلي محمد لمليحي، لي حتا هو أصلو من نفس لمدينة، جمعية لمحيط تقافية لي نضمات أول نسخة د لموسم ف 1978.

ف 1997 تأسسات مؤسسة منتدى أصيلة باش تضمن ستيمرارية د لموسم.

وصل لموسم ل نسخة ديالو 42 ف 2021. ملي تأسس، لموسم د أصيلا ماتنضمش غير ف تلاتة د لعوامات، ملي كان جا لجفاف ف شّمال د لمغريب، ف 1999 بسباب لموت د لحسن تّاني ؤ ف 2020 بسباب جايجة ڤيروس كورونا.

## نشاطات
تصغير|صباغة ع لحيط ف لمدينة د أصيلا
ف هاد لموسم كيتنضمو حتا جوايز تقافية باش يكرمو نّاس تميزو ف شي ضومين، بحال جايزة بلند لحيدري د شوعارا لعرب شباب ؤ جايزة محمد زفزاف د رواية لعربية.

## نتيقادات
من بين نتيقادات لي كيعطيوها لملاحضين علا هاد لموسم هو بلي خص يجدد راسو خصوصا أنه مازال كيتبنا شي أفكار بحال "لحوار لحضاري" لي ولات متجاوزة هادي سنين.

## مصادر

تصنيف:أصيلا
تصنيف:مقالات فيها مصدر و 3000 بايت
تصنيف:لفنون ف لمغريب
متحف اللوڤر

**متحف اللوڤر** (بلفرانساوية: Musée du Louvre) هو متحف جا ف باريز، لعاصمة د فرانسا. هو لمتحف اللي تيزوروه أكبر عدد د الناس ف لعالم، و فيه لوحات ومنحوتات مشهورين بزاف بحال مونا ليزا و ڤينوس دو ميلو. ف لمجموع كاين 380.000 حاجة ف لمتحف، غادين من ما قبل التاريخ تال لقرن 21.

لأصل د لمتحف هو لقصر د اللوڤر، اللي تبنا ف 1190 ف وقت لملك فيليپ التاني، وسكنو فيه بزاف د لملوك د فرانسا. من مورا التورة لفرانساوية، ف 10 غشت 1793، ولاّ اللوڤر متحف وتحل لݣاع الناس باش يزوروه.
## مصادر


تصنيف:تقافة د فرانسا
تصنيف:باريز
تصنيف:مقالات فيها مصدر و علاين 3000 بايت
تصنيف:تأسيسات د 1793 ف فرانسا
علال بن عبد الله

**علال بن عبد الله الزروالي**، تولد ف 1916 ف هوارة ولاد رحو ف لإقليم د ݣرسيف، مات ف 11 شتنبر 1953 ف الرباط، كان مناضل مع لمقاومة ضد لإستعمار لفرانساوي للمغريب.

تعرف بن عبد الله ملّي بغا يقتل السلطان اللي عيناتو فرانسا بلاصة محمد لخامس (السلطان محمد بن عرفة) ف الطريق د الصلاة د الجمعة. قبل ما يوصل ليه، قبطوه لبوليس د فرانسا، و قتلوه ديك الساعة ف 8 د لقرطاسات. من ديك الساعة و علال بن عبد الله محسوب بطل وشهيد ف التاريخ د لمغريب، و تسمّا عليه واحد من أكبر الشوارع ف الرباط.

دفنو لفرانساويين علال بن عبد الله ف النواحي د زعير، و لقبر ديالو ما معروفش.
## حياتو
علال بن عبد الله كان خدّام معلّم صباغ ف ݣرسيف.
## مصادر

تصنيف:زيادة 1916
تصنيف:وفيات 1953
تصنيف:سياسي مغريبي
تصنيف:لمقاومة لمغريبية
تصنيف:بيوغرافيا د رجال
تصنيف:ناس تزادو ف ݣرسيف
تصنيف:ناس توفاو ف الرباط
تصنيف:مقالات فيها مصدر و 3000 بايت
عباس محمود لعقاد

**عباس محمود لعقاد** (تولد ف 28 يونيو 1889 ف أسوان - مات ف 13 مارس 1964 ف لقاهرة) كان كاتب وشاعر و صحافي و مفكر مصري، كيتحسب من لكتاب لمهمين بلعربية ف لقرن 20، و كان كيتسمّى "موسوعي".

لعقاد كان عضو ف مجلس النواب د مصر، و ف لمجمع د اللغة لعربية. كتب 75 كتاب و 10 د الدواوين د الشعر و كتر من 15.000 مقال صحافي ف حياتو.
## مصادر

تصنيف:شاعير مصري
تصنيف:كاتب مصري
تصنيف:بيوغرافيا د رجال
تصنيف:زيادة 1889
تصنيف:وفيات 1964
تصنيف:ناس توفاو ف لقاهرة
بوروبودور

تصغير|250px|بوروبودور
**بوروبودور** ؤلا **بارابودور** (ب لأندونيسية **Candi Borobudur**، ب جّاڤانية **ꦕꦤ꧀ꦝꦶꦧꦫꦧꦸꦝꦸꦂ**، *كاندي بارابودور*) هوّا معبد بودي ماهاياني مشهور كيرجع ل لقرن تّامن ؤلا تّاسع، جا لموضع ديالو ف ماݣيلانݣ، أندونيسيا. بوروبودور هوّا أكبر معبد بودي ف لعالم.

## مصادر


تصنيف:معلمة مصنفة تراث عالمي
تصنيف:أندونيسيا
تصنيف:مدون أترية مفقودة
تصنيف:تأسيسات د عوام 820
لحركة د 23 مارس

**لحركة د 23 مارس** ولا **لمنضمة د 23 مارس**، كانت منضمة ماركسية لينينية مغربية، تابعة ل ليسر، تأسسات نهار 23 مارس 1970. سّمية د لمنضمة و تّاريخ لي تأسسات فيه مربوطين ب لموضهارات د 1965، لي ماتو فيهم بزاف د الناس ف الدار لبيضا.

لحركة د 23 مارس كانت تاتآمن باللي التبدال د لوضع ف لمغريب ما يقدرش يكون بلهضرة والنقاش، و باللي خاص تورة باش يتبدل النضام و يولي جمهوري. من الناس اللي أسسوها كان محمد بن سعيد آيت إيدر و سيون أسيدون و عبداللطيف زروال. كان قيها تقريبا 2000 واحد، ما بين لمغريب و لخاريج.

من بعد ما خدمات بزاف د لعوامات ف السرية، تبدلات لحركة التورية د 23 مارس و قررو الروايس ديالها يردّوها قانونية. ف 1983، تأسس لحزب د منظمة العمل الديموقراطي الشعبي، من مورا ما رجعو بزاف د لقياد د لحركة من لمنفى.

## مصادر

تصنيف:حركات سياسية ف لمغريب
تصنيف:لعوام د الرصاص ف لمغريب
كناش موزع

**لكناش لموزع** (ب نّݣليزية **Distributed Ledger** ؤلا **Distributed Ledger Technology**، ب ختيصار **DLT**) هيّا طيكنولوجيا لي كاتجلّا ف معلومات رقمية (داطا) لي مكوپية، مسانكرونيزية ؤ موزّعة على بزاف لبلايص لجغرافية ف مواقع مختالفين، لي موجودة ف بلدان ؤلا مؤسسات مختالفين. عكس لبازدّوني لمركزية، لكناش لموزع ماكيكونش عندو أدمينيسطراتور. شي مرات كيتخدّم موصطلح أخور لي هوّا **طيكنولوجيا د جّورنال لمكوپي** (ب نّݣليزية **Replicated Journal Technology**، ب ختيصار **RJT**).

لكناش لموزع كيحتاج ل جوج عناصر موهيمين هوما ريزو پيرتوپير، ؤ ألݣوريتم ديال تّوافق، لي كيضمن بلي لعݣدات ديال رّيزو غادي ينسخو دّاطا ديال لكناش لموزع. وحدة من شكال ؤلا تطبيقات ديال لكناش لموزع هيّا لبلوكتشيين لي تقدر تكون عومومية ؤلا خاصة.

## تطبيقات
بعض لبناك لمركازية، بحال ف سنغافورة، ؤسطراليا، شّينوا، كوريا لجنوبية ؤ زيمبابوي ديجا بداو من 2016 كيدرسو لإمكانية ديال تخدام طّيكنولوجيا د لكناش لموزع ف لخلاص.

## نواع
أشهر نوع ديال لكنانش لموزعين هوّا *ل[[بلوكتشيين]]*. كاينين جوج نواع خرين هوما *تانݣل* لي تّختارع باش يأمپليمونطي لكريپطوصولدي إيوطا، ؤ *[[هاشݣراف]]*.

## مصادر

تصنيف:بلوكتشيين
تصنيف:مقالات فيها مصدر و 3000 بايت
تصنيف:ستيتناء من طاݣ ناقصين تصاور
عين البيضاء

**عين البيضاء** (ب الفرانساوية **Aïn Beïda**) هي مدينة جاية في الولاية ديال أم لبواغي شرق جزاير و كاتّعتابر أكبر بلاصة ݣاع ف الولاية من حيث الكثافة السكانية (118 ألف نسمة) و هي بعيدة على الولاية بـ 24 كلم، و على عنابة ب 173 كلم ، تبسة ب 88 كلم، لجزائر لعاصمة ب 500 كلم، قسنطينة ب 110 كلم. رّتيفاع ديالها على سطح البحر 1008 م. و زيد عندها أكبر مصنع ف الشرق الجزائري د تّريسينتي.
## اللغة
[تصغير|علم [الشاوية]]
كايهضرو ناس **عين البيضاء** ب اللغة الأمازيغية الشاوية و اللهجة الجزايرية و تبقى لعربية هي لغة الإدارة كيما كيقول دستور الدولة.

## مصادر

تصنيف:مدون د جزاير
كريپطوݣرافيا

[تصغير|[لماكينة د لورنز لي تخدّمات ف لحرب لعالمية جّاوجة باش تكريپطي لموراسلات ديال لقيادة لعالية د ألمانيا نّازية]]
**لكريپطوݣرافيا** ؤلا **لكريپطولوجيا** (من ليونانية ، كريپطوس، ب معنى *مخبّي* + ، *ݣرافيين*، ب معنى *كتب* ؤلا ، *لوݣوص*، ب معنى *كلمة*) هيّا لمومارسة ؤ لقراية ديال تقنيات تّواصل لمسيكوريزي ب وجود سلوك معادي. بشكل عام، لكريپطوݣرافيا كاتدرس كيفاش بنادم يقدر يبني ؤ يأناليزي پروطوكولات د تّواصل لي كاتمنع طاراف تالت ؤلا عوموم نّاس باش يقراو ؤلا يطّالعو على ميساجات خاصة.

لكريپطوݣرافيا لعصرية مبازية بزاف على نّضريات د لماط، سيرتو نّضرية د لأعداد، و لأعداد لّولية.

## نوطات

## مصادر

تصنيف:أنفورماتيك
تصنيف:كريپطولوجيا
تصنيف:صيونص شكلية
تصنيف:مقالات فيها مصدر و علاين 3000 بايت
تصنيف:ماط مطبق
عادل زوراق

**عادل زوراق**، تولد ف 25 غشت 1978، هو حكم د كورة مغريبي.

## حياتو
قبل ما يبدا تحكيم ف 2001، كان خدام زوراق ؤستاد ف لموركاب د رياضة ف لقوات لمسلحة لملكية.

دار زوراق لبدية ديالو ف تحكيم ف لبوطولا پرو ف 4 نونبر 2012 ف لماتش بين وداد فاس ؤ حسنية أݣادير.

ف 2015 ولا حكم دولي د لفيفا.

ف 29 يوليوز 2017، كان حكم معاون ف لماتش د سوپر لفرانصاوي د طروفي دي شومپيون لي تلعب بين پاري سان جيرمان ؤ أ إس موناكو ف تيران بن بطوطة.

ف 2019، حكم لفينال د كاس لعرش بين حسنية أݣادير ؤ تيحاد لبيضاوي.

ف 2021، ختارتو لفيفا باش يكون حكم د لڤار ف لمسابقات د كورة د رّجال ؤ لعيالات ف لعاب لؤلمپية د طوكيو. حكم زوراق تلاتة د لماتشات ف دور ديال لݣروپات.

ف 2022، كان حكم د لڤار ف لفينال د كاس إفريقيا بين سينيݣال ؤ مصر. ف نفس لعام، تعين باش يكون حكم د لڤار ف كاس لعالم ف قطر.

## مصادر

تصنيف:زيادة 1978
تصنيف:حكم مغريبي
تصنيف:مقالات فيها مصدر و 3000 بايت
لحج ف لإسلام

تصغير|يسار|لحج ف 2008
تصغير|ڤيديو د حجاج تيضورو على لكعبة
**لحج** هو موسم ديني كيكون مرّة ف لعام للمدينة د مكة، و هو الركن لخامس ف لإسلام. لحج هو فرض عين على كل مسلم وصل للسن د لبلوغ. أي واحد عندو لقدرة باش يديرو، خاص يديرو على لأقل مرة ف حياتو. الناس اللي تيمشيو للحج تيتسمّاو حاج (لا كان راجل) و حاجّة (لا كانت مرا).

لحج تيبدا ف نهار 8 من شهر ذو لحجة، و تيبقا ما بين 5 أيام تال 6. فيه بزاف د لحوايج اللي خاص يدّارو باش يكون كامل، منهم أن لواحد خاص يدور 7 د لمرات على لكعبة، يوقف على الجبل د عرفة، و يرمى حجيرات على الشيطان.
## مصادر


تصنيف:لإسلام
محمد مجاهد (صفحة توضيح)

هادي صفحة د التوضيح، بزاف د الناس معروفين عندهم السمية د **محمد مجاهد**:

* محمد مجاهد: سياسي مغريبي.
* محمد أمجاهد: صحافي و كتاتبي مغريبي-ألماني.

تصنيف:صفحة توضيح
محمد مجاهد

**محمد مجاهد** (تولد ف 21 فبراير 1961 ف دوار القليع، ف النواحي د تاونات) هو طبيب و سياسي مغريبي. هو من لمؤسسين ديال لحيزب شتيراكي لموحد، و كان هو لأمين لعام ديالو من 2007 ل 2012، قبل ما تنتاخب موراه نبيلة منيب.
## مصادر

تصنيف:زيادة 1961
تصنيف:ناس تزادو ف تاونات
تصنيف:طبا مغاربا
تصنيف:سياسي مغريبي
تصنيف:بيوغرافيا د رجال
تصنيف:ناس حيين
محمد بلحسن لوزاني

**محمد بلحسن لوزاني** (تولد و مات ف فاس، 17 يناير 1910 - 9 شتنبر 1978)، كان صحافي و سياسي مغريبي، من الرموز د لحركة لوطنية. هو لمؤسس د لحزب د الشورى و لإستقلال، و د جورنال د "عمل الشعب".

لوزاني كان هو لعكس ديال علال لفاسي، و ماكانش كيتفاهم معاه. تدابزو من اللول على شكون أيحكم لحركة لوطنية. لفاسي كان بلدي، قرا ف لقرويين وتيحكم حزب لإستقلال، بينما لوزاني قرا بلفرانساوية، و كان تيكتب بيها وتيدافع على لحرية لفردية و حقوق لإنسان.
## حياتو
ف 1960، كان لوزاني وزير د الدولة.

من مورا لمحاولة د لإنقلاب د 1971، مشاتليه يدو ليمنية و تعلّم يكتب بليسرية.

## مصادر

تصنيف:سياسي مغريبي
تصنيف:كتاتبيا مغاربا د لقرن 20
تصنيف:بيوغرافيا د رجال
تصنيف:زيادة 1910
تصنيف:وفيات 1978
تصنيف:وزير مغريبي
تصنيف:ناس تزادو ف فاس
تصنيف:ناس توفاو ف فاس
تصنيف:مقالات فيها مصدر و علاين 3000 بايت
مراد سلام

**مراد سلام** (بلأمازيغية: **ⵎⵓⵔⴰⴷ ⵙⴰⵍⴰⵎ** - تولد ف 1980 ف بني سيدل جبل) هو مغني مغربي كيغني بالريفية. عندو أغاني ملتازمة، و أغاني معروفة ديال لعراسات و الشعبي. لآلة اللي تيغني بيها بزاف هي لݣيطار.

ف 2017، عتازل لموسيقا ف مرة.

## لأغاني ديالو
مراد سلام معروف بزاف عند الناس اللي تيسمعو لأغاني الريفية، وعندو عدد د لأغاني لمعروفة، منها بحال دابا:
* *والو والو*
* *إني نش داريفي* (قول أنا ريفي)
* *أوفيغ أ يمّا* (لقيت أ يمّا)
## مصادر

تصنيف:زيادة 1980
تصنيف:بيوغرافيا د رجال
تصنيف:مغني بالريفية
تصنيف:مقالات فيها مصدر و علاين 3000 بايت
خديجة أطلس

**خديجة بويزلوفة** (تولدات ف 6 يناير 1975 ف آيت إيسحاق)، اللي كاتسمّا تا خديجة أطس (بلأمازيغية: ⵅⴰⴷⵉⵊⴰ ⴰⵟⵍⴰⵙ)، و لاّ اللبؤة د لأطلس، هي مغنية مغريبية تاتغني بلأمازيغية د لأطلس و بالدارجة. خديجة أطلس تاتغني بزاف د لأنواع موسيقية (بحال الشعبي و الراي و لعيطة)، و لكن اكتر حاجة معروفة بيها هي أحيدوس ديال لأطلس، و اللي شاركات بيه ف بزاف د لمهرجانات ف لمغريب و لخارج ديالو.

ف 2018، بدات خديجة أطلس تاتمتل ف لمسلسلات بالشلحة، و بانت ف مسلسلات منها "تاموايت"، "الدموع البريئة" و "حكاية موحى".
## مصادر

تصنيف:بيوغرافيا د نسا
تصنيف:مغنية بالشلحة د لأطلس
تصنيف:تاحيدوست
تصنيف:زيادة 1975
تصنيف:ناس حيين
تصنيف:ناس تزادو ف آيت إيسحاق
سليمان الريسوني

**سليمان الريسوني** (تولد ف 5 يونيو 1972 ف لقصر لكبير) هو صحافي و مناضل د حقوق لإنسان مغريبي، و الرئيس د التحرير ديال جورنال د "أخبار ليوم".

نهار 22 ماي 2020، تعتاقل الريسوني بالتهمة ديال "هتك عرض" لراجل مغريبي آخر. من مورا عام د لمحاكمة ف حالة عتيقال، و إضراب على لماكلة، تحكم عليه بلحبس 5 سنين بتهمة "لإعتداء الجنسي"، واخا بزاف د الناس تيقولو باللي هاديك لمحاكمة كانت سياسية و باللي هو مشا للحبس حيت صحافي.

ف 29 يوليوز 2024، خرج من لحبس بعدما جاه عفو ملكي.

## مصادر

تصنيف:بيوغرافيا د رجال
تصنيف:صحافي مغريبي
تصنيف:زيادة 1972
تصنيف:ناس حيين
تصنيف:ناس تزادو ف لقصر لكبير
تصنيف:ناشطين مغاربا د حقوق بنادم
تصنيف:كاتب مغريبي
تصنيف:كتاتبيا مغاربا د لقرن 21
هسپريس

**هسپريس** هوّا جورنال إليكطروني مغريبي تأسس ف 2007 من لخّوت أمين و حسن لݣنوني، لي كانو تيعيشو ف كانادا. هوّا جورنال إليكطروني ف لمغريب من الناحية د الزيارات، و تيدخل ليها تقريبا مليون واحد كل نهار.

ف 2018، ربحات هسپريس لجائزة د "أحسن جورنال إليكطروني عربي"، لي تابعة ل لجوائز د "أفضل لعرب" لي تنضمات ف مراكش.
## مصادر

تصنيف:سيت مغريبي
تصنيف:لإعلام ف لمغريب
تصنيف:جورنال إليكطروني مغريبي
تصنيف:سيت ب لعربية
تصنيف:تأسيسات د 2007 ف لمغريب
الزبير بن بوشتى

**الزبير بن بوشتى** (مزيود ف 1964 ف طانجا) كاتب مسراحي مغريبي. كان خدا لجايزة د "تيحاد كتاب لمغريب د لأدباء الشباب" عام 1992 على مسراحيتو "لأخطبوط"، و جايزة أفضل نص مسراحي ف "لمهرجان لوطني د لمسرح لمغريبي" ف مكناس ف 2004، على مسراحية "للا جْميلة"، و نفس لجايزة ف نفس لمهرجان عام 2008 على مسراحيتو "أقدام بيضاء".

ف لبدية د عام 2000 خدم معا لموخريجة لميريكانية ألين ستيوارت ف إقامة فنية ف مسرح "لاماما" ف مانهاتن ف نيويورك، و لّي فيها وجّد حكاية أحمد اليعقوبي "الليلة ما قبل التفكير".

## أعمال
### مجموعات مسراحية
* 
* 
* 
* 
* 
* 
* 
* 
* 
* 
* 
* 

### أعمال خرة
* مقال: 
* حوار: 
* تقديم: 
* معا كتاب خرين: 

## مصادر

تصنيف:كاتب مسراحي مغريبي
تصنيف:زيادة 1964
تصنيف:ناس تزادو ف طانجا
تصنيف:مقالات مافيهاش مصدر و فايتة 3000 بايت
تصنيف:أرتيكلات فيهوم موشكيل بسباب عطاشة 3.1
عبد اللطيف فردوس

**عبد اللطيف فردوس** كاتب ؤ ناقد ؤ موخريج مسراحي مغريبي. ف 1968، نضمّ ل نّادي لفني لمراكشي باش يمارس هوايتو د لمسرح، بعدما سالا لقراية ديالو ف لعلوم سّياسية و تّاريخ و لجغرافيا. كان ف نفس لوقت خدام ؤستاد ديال لڤولي. ف 2007 كان خدا جايزة أحسن نص مسراحي، و لجايزة لكبرى د لمهرجان لوطني د لمسرح لإحترافي ف مكناس.

## أعمال
* : مقتابسة من رواية سيرة حمار ديال حسن أوريد
* : مطرجمة ل دّاريجة من مسراحية ديال لكاتب لميصري غنام غنام
* 
* 
* 
* 
* 
* 

## مصادر

تصنيف:كاتب مسراحي مغريبي
تصنيف:مقالات فيها مصدر و 3000 بايت
محمد حدو شيݣر

**محمد حدو شيݣر**، تولد ف 1932 ف لخميسات ؤ مات ف 15 فبراير 2022 ف رّباط، كان سياسي مغريبي.

## حياتو
من أصل أمازيغي، تولد حدو شيݣر ف لخميسات ف 1932. كان وزير ف لحوكومة لمغريبية من 1963 حتال 1979 ؤ شد بزاف د لمناصب مختالفة.

كان داخل شيݣر ف لحركة شّعبية قبل مايعاون ف تأسيس د حيزب تجمع لوطني د لأحرار ف 1978.

مورما دوز لكاريير ديالو ف سّياسة، خدا شيݣر دوكتورا د دّولة ف لأداب ؤ ديراسات لعربو-إسلامية. ب ضبط ف 1986 من لجاميعة د بوردو 3 علا لموضوع د "لجاحض ؤ لمدهب ديالو د لمعتزلة".

توفا شيݣر ف 15 فبراير 2022 ف رّباط ف لعمر د تسعين عام، ؤ تدفن ف لمقبارة د شوهادا ف نفس لمدينة.

## مصادر

تصنيف:زيادة 1932
تصنيف:سياسي مغريبي
تصنيف:وزير مغريبي
تصنيف:بيوغرافيا د رجال
تصنيف:وفيات 2022
تصنيف:مقالات فيها مصدر و 3000 بايت
تصنيف:ناس تزادو ف لخميسات
تصنيف:ناس توفاو ف الرباط
تصنيف:وزير داخلية د لمغريب
پرامبانان

تصغير|250px|پرامبانان
**پرامبانان** (ب لأندونيسية **Candi Prambanan**، ب جّاڤانية **ꦫꦫꦗꦺꦴꦁꦒꦿꦁ**، *رارا دجونݣرانݣ*) هوّا معبد هندوسي كيرجع ل لقرن تّامن جا 17 كيلوميطر من مدينة يوݣياكارطا، أندونيسيا. لمعبد مديور ل تّريمورتي (تالوت مقدس هندوسي) ديال رّبايب براهما (رّب لخالق)، ڤيشنو (رّب لحامي)، ؤ شيڤا (رّب د لموت). لمعابد ديال پرامبانان ؤ بوروبودور داخلين ف لّيستة د ليونسكو د تّرات لعالمي.
## مصادر


تصنيف:معلمة مصنفة تراث عالمي
تصنيف:أندونيسيا
سعيد حوات

**سعيد حوات** (مزيود ف 1953 ف كازا) كاتب ؤ مومتيل مسراحي مغريبي.

## أعمال
* 
* 

## مصادر

تصنيف:كاتب مسراحي مغريبي
تصنيف:زيادة 1953
تصنيف:ناس تزادو ف الدار البيضا
طيل كيل

تصغير|اللوݣو ديال طيل كيل
**طيل كيل** (بلفرانساوية: **Telquel**) هي مجلة مغريبية تاتخرج مرة ف السيمانة، و الشعار ديالها هو "لمغريب كيما هو". طيل كيل عندها نسخة ب لفرانساوية (هي اللّولا، تأسسات ف 2001)، و نسخة ب لعربية (بدات ف 2019). الرئيس ديال التحرير ديال النسخة لفرانساوية هو رضا دليل، و د لعربية هو مختار العماري.

طيل كيل كانت عندها تا نسخة ب داريجة، سميتها نيشان، من 2006 ل 2010. ف 2009، منعات لوزارة د الداخلية طيل كيل و نيشان حيت دارو استبيان على لماليك (كانت النتيجة ديالو باللي 91% من لمغاربة عاجباهم لخدمة د لماليك).
## مصادر

تصنيف:مجلة مغريبية
تصنيف:تأسيسات د 2001 ف لمغريب
لحسن قناني

**لحسن قناني** فيلسوف ؤ باحت ؤ كاتب مسراحي مغريبي. بدا لكاريير ديالو ف لكتابة لمسراحية من 1984.

## أعمال
### مسرح
* 
* 
* 
* 
* 
* 
* 
* 
* 
* 
* 

### نقد ؤ فلسفة
* 
* 
* 
* 
* 
* 
* 
* 
* 
* 

### مقالات
* 
* 
* 

## مصادر

تصنيف:كاتب مسراحي مغريبي
تصنيف:مقالات فيها مصدر و 3000 بايت
فاطمة بليامون

**فاطمة بليامون** (مزيودة ف إقليم سطات) ؤستادة، شاعيرة زجالة، كاتيبة و سيناريست. ؤ هيّا عضوة ف جمعية حال لغيوان.

## أعمال
* كلمات أغاني: 
* سيناريو: 
* زاجال: 
* سيناريو: 

## مصادر

تصنيف:كتاتبيا مغاربا د لقرن 21
تصنيف:شاعيرة مغريبية
تصنيف:ناس تزادو ف إقليم سطات
كنزة الغالي

**كنزة الغالي** (مزيودة ف 1 يناير 1963 ف غفساي) كاتيبة ؤ أكاديمية ؤ سياسية ؤ ديپلوماسية مغريبية. ؤ هيا عضوة ف حيزب ستيقلال. خدات دوكتورا ف لّوغة و لحضارة سّپنيولية من كلية لأداب و لعولوم لإنسانية د الرباط أݣدال، ؤ ماسطر من لكلية لمستاقلة د مدريد ف 2005، على موضوع لأتار د لهيجرة على تّنمية لمستدامة و تدبير لموارد طّبيعية، و ديپلوم د لميتريز ف لأداب سّپنيولي من جاميعة محمد لخامس ف 2001، و كانت كاتوجّد ماسطر على حوار لحضارات و لأديان ف جامعة برشلونة.

كنزة لغالي مجوجة ؤ عندها 4 د لولاد.

## مناصب
* **2003**: مسؤولة على تّعاون دّولي ف ليتيحاد لعام د لخدّاما ف لمغريب
* **2011**: ؤستادة د تّعليم لعالي ف كلية لأداب و لعولوم لإنسانية ف جامعة لحسن تّاني ف لمحمدية
* **2011 تال 2016**: عضوة ف مجلس نّواب
* **2014 تال 2016**: نايبة د رئيس مجلس نّواب
* **2016 تال دابا**: سفيرة د لمغريب ف شيلي

## أعمال
### مؤلفات
* 
* 
* 

### طرجامة
* 
* 
* 
* 
* 

### مقالات
* 

## مصادر

تصنيف:كتاتبيا مغاربا د لقرن 21
تصنيف:ديپلوماسيين مغاربا
تصنيف:أكاديميين مغاربا
تصنيف:زيادة 1963
تصنيف:مقالات فيها مصدر و 3000 بايت
تصنيف:ناس تزادو ف غفساي